EKH พุ่งเกือบ 6% โบรกฯแนะ “ซื้อ” ชูเป้า 7 บ. คาดกำไรปี 61 ทุบสถิติต่อเนื่อง
EKH พุ่งเกือบ 6% โบรกฯแนะ "ซื้อ" ชูเป้า 7 บ. คาดกำไรปี 61 ทุบสถิติต่อเนื่อง โดยปิดตลาดฯภาคเช้า ราคาอยู่ที่ 5.65 บาท บวก 0.30 บาท หรือ 5.61% สูงสุดที่ 5.70 บาท ต่ำสุดที่ 5.35 บาท มูลค่าซื้อขายที่ 20.46 ล้านบาท
10 ม.ค. 2561

ผู้สื่อข่าวรายงานว่า ราคาหุ้นบริษัท เอกชัยการแพทย์ จำกัด (มหาชน) หรือ EKH ปิดตลาดฯภาคเช้า ราคาอยู่ที่ 5.65 บาท บวก 0.30 บาท หรือ 5.61% สูงสุดที่ 5.70 บาท ต่ำสุดที่ 5.35 บาท มูลค่าซื้อขายที่ 20.46 ล้านบาท

ด้าน บล.ฟินันเซีย ไซรัส ระบุในบทวิเคราะห์ (10 ม.ค.) แนะนำ “ซื้อ” ราคาเป้าหมาย 7 บาทคาดกำไรปกติไตรมาส 4/60 ที่ 20 ลบ. ลดลง 46.3% จากไตรมาสก่อน จากปัจจัยฤดูกาล แต่ เพิ่๐”฿๖ฯณ๊฿ํธฑฎ”๐มขึ้น 16.8% จากปีก่อน จากฐานที่ต่ำและการฟื้นตัวของเศรษฐกิจในประเทศ ส่งผลให้คาดกำไรปกติปี 2560 ทำจุดสูงสุดใหม่ที่ 82 ลบ. เพิ่มขึ้น 8.6% จากปีก่อน
ขณะที่ปี 2561 ยังมีแนวโน้มสดใส ระยะสั้นคาดว่าจะได้อานิงส์จากการระบาดของไวรัสโรต้า ส่วนศูนย์ผู้มีบุตรยากจะหนุนการเติบโตในระยะยาว โดยยังคาดกำไรปกติปี 2561 ทำ New High ต่อเนื่อง เพิ่มขึ้น 12.3% จากปีก่อน